Document ID: 31997R0084

ΚΑΝΟΝΙΣΜΟΣ (ΕΚ) αριθ. 84/97 ΤΗΣ ΕΠΙΤΡΟΠΗΣ της 20ής Ιανουαρίου 1997 που καθορίζει την κατ' αποκοπή αμοιβή ανά δελτίο γεωργικής εκμετάλλευσης, για το λογιστικό έτος 1997, για το δίκτυο γεωργικής πληροφόρησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Κοινότητα (1), όπως τροποποιήθηκε τελευταία από τον κανονισμό (ΕΚ) αριθ. 2801/95 (2), και ιδίως το άρθρο 9 παράγραφος 2,
Εκτιμώντας:
ότι το άρθρο 5 του κανονισμού (ΕΟΚ) αριθ. 1915/83 της Επιτροπής, της 13ης Ιουλίου 1983, σχετικά με ορισμένες διατάξεις εφαρμογής για την τήρηση των λογιστικών βιβλίων με σκοπό τη διαπίστωση των εισοδημάτων στις γεωργικές εκμεταλλεύσεις (3), προβλέπει τον καθορισμό της κατ' αποκοπή αμοιβής που πρέπει να χορηγεί η Κοινότητα στος κράτος μέλος και κάθε δελτίο γεωργικής εκμετάλλευσης που έχει συμπληρωθεί δεόντως 7
ότι ο κανονισμός (ΕΚ) αριθ. 1372/96 της Επιτροπής (4) καθορίζει την κατ' αποκοπή αμοιβή, για το λογιστικό έτος 1996, σε 120 Ecu ανά δελτίο εκμετάλλευσης.
ότι η εξέλιξη του κόστους και των επιπτώσεων στα έξοδα κατάρτισης του δελτίου εκμετάλλευσης, δικαιολογούν την αναθεώρηση αυτού του ποσού 7
ότι η κοινοτική επιτροπή γεωργικής λογιστικής πληροφόρησης δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατ' αποκοπή αμοιβή που καταβάλει η Επιτροπή στο κράτος μέλος για κάθε δελτίο γεωργικής εκμετάλλευσης που έχει συμπληρωθεί δεόντως καθορίζεται σε 122 Ecu για το λογιστικό έτος 1997.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για το λογιστικό έτος 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιανουαρίου 1997.

Labels: 19
6